Eks jumalariigitööski tule ette negatiivseid olukordi,
kuid vaatamata raskustele, ei pööra me neile tähelepanu.
ARGIPÄEVA SANGARID - JUSSI LATVALA
Asjade kogumine Ilmajoel
Jumal on meid Ilmajoe kaudu väga eriliselt õnnistanud.
Erinevate koguduste naised koguvad meile 2x aastas asju,
mis on tõeline Jumala ime ja mis on kestnud juba 8 aastat.
Ühe korraga saadetakse teele 5-6 autokoormatäit asju,
kus on nii riideid, mööblit kui palju muud Ida-Virumaa jaoks vajalikku.
Jumal avas meile Ilmajoe uksed, et aidata Ida-Virumaa vaeseid inimesi.
Kuna Ida-Virumaa noored emad ei saa sünnitusmajast midagi kaasa
ja beebid on vahel mähitud lausa saunalinade sisse,
siis tulles koju saavad nad meilt sellise "lapse paki",
kus on asju nii beebile kui veel 1-aastaselegi lapsele.
See on valmistanud suurt rõõmu nii saajatele kui andjatele.
10 a tagasi kuulsime Ida-Virumaa humanitaartööst
ja vajadustest riiete ja kõigi muude igapäevaelu asjade järele.
Mõtlesime koguduse naistega, kuidas omalt poolt kaasa aidata.
Võtsime Jussiga ühendust ja nüüd oleme nii kaugel,
et 2x aastas - kevadeti ja sügiseti - kogume kokku erinevaid asju.
Kokku kogutud asjad on vägagi kvaliteetsed.
Inimesed on aru saanud,
et see pole mingi prügimägi, kuhu üleliigne ära visata,
vaid et toodud asjad oleksid sellised, mida isegi hea meelega kasutaks.
Oleme teinud ka eraldi pakke üksikemadele.
Samuti oleme pannud kokku laagrikotte ja osalenud jõulukinkide tegemisel.
Inimeste jaoks on oluline, et nende abi jõuaks nendeni, kes seda tõesti vajavad.
TALLINN
Eks jumalariigitööski tule ette negatiivseid olukordi,
kuid vaatamata raskustele, ei pööra me neile tähelepanu.
Kuigi parkisime ükskord oma auto politsei parklasse,
varastati sealt siiski nii fotoaparaat kui toitu ja tööriistu.
Samas aga on meile need asjad hiljem jälle teiste poolt tagasi annetatud,
nii et vaatamata vaenlase rünnakutele, pöörab Jumal selle siiski kõik heaks.
On ühtaegu õnn ja Jumala õnnistus,
et Ta on mulle kinkinud nii abilise kui sõbra - Pertti Palomäe,
kes on tõeline töömees.
Remondib saadud mööblit ja sõidab meie suurte masinatega.
Ainuüksi Tallinnas olles tuleb ette kõikvõimalikke olukordi,
mistõttu on tõeliselt hea omada proffi,
kes tuleb toime kõikvõimalike auklike ja kurviliste teedega.
Päästearmee Elava Lootuse Rehabilitatsioonikeskus
Oleme Tallinnas koormat maha laadimas,
kus peamiseks kaubaks on hetkel toidukaup.
Selle on annetanud nii Vaasa Veski kui mitmed muud firmad
ja tegu on täiesti värske ning mitte aegunud toidukaubaga.
Inimesed on väga tänulikud.
See on suureks abiks Päästearmeele, kes seda toitu jagab.
Nad toidavad igapäevaselt kuni 250 inimest,
jagades neile ühtlasi ka riideid, mida meiegi toonud oleme.
Tänane koorem oli kokku 3500 kg
Päästearmee ainuüksi ei toida inimesi,
aga ka õpetab alkoholist lahti saanud mehi
tegema igapäeva töid ja toimetusi. Nad teevad küttepuid,
mida on plaan hakata turustama ka Soomes,
et saada neile pisut raha tehtud töö ja nähtud vaeva eest.
Ühes metsakülas elab üksikema 5 lapsega - noorim alles väike beebi.
Viisime neilegi mitu kärutäit kaupa,
mistõttu ema on õnnelik, et saab lastele toidu lauale.
Käisime külas ühel 4-lapselisel perel, kes on saanud kolida uude majja.
Viisime neilegi toitu.
See tahe aidata ei tekkinud lihtsalt üle öö,
vaid oli ikka Jumala kutse.
Olime abikaasaga Turu baptistikoguduse peremeheks-perenaiseks
ja ka varem juba humanitaartöös pisut kaasa aidanud.
Kuid siis kerkis päevakorda narkosõltlaste töö Ida-Virumaal.
Meilt küsiti, kas oleksime nõus aitama kaasa teenistuses,
mis tegeles Kohtla-Järvele paigutatud vangist vabanenud meestega.
Ühtlasi oli seal ka palju lapsi,
kes vajasid kaitset ja abi nii riiete kui koolikottide näol.
Nii et meid kutsuti üsna innukalt appi.
Alustasime omapoolse humanitaartööga 1992 a,
kuna nägime, et koguduse abist rohkem ei piisa ja on vaja enamat.
Leidsime palju abivalmis inimesi, kes olid nõus meid aitama.
Esimesed koormad jõudsid Eestisse rendiautodega,
aga tasapisi saime endale juba päris oma autod,
millega kaupa tuua.
Kui Jumal mulle selle kutse esitas ja ma sellest oma naisele rääkisin,
siis ta ütles, et on lubanud pühendada end
tegema just seda tööd, milleks Jumal mind on kutsunud,
aidates mind kõiges.
Ja ta tõesti on olnud võrratu abi!
Ta on 20 a kandnud hoolt meie majandusasjade eest.
Oleme elanud tema pensionist
ning minu pensionist läheb iga kuu 500-600 eurot ühe koorma maksmiseks.
Narkosõltlaste rehabilitatsioonikeskus Aseris
See Aseri keskus on üks kolmest,
kes tegeleb alkohoolikute -ja narkomaanidega.
Tallinnas on teine ja Järva-Jaanis kolmas, mis on põhikoht.
Aseri keskuses on mõnikümmend noort meest,
kes on saanud lahti uimastitest ja spetsialiseeruvad mingile ametile.
Neil on seal kui "ametikool", kus erinevaid oskusi omandada.
Nad värvivad ka autosid.
Ühtlasi koolitavad nad nendest noormeestest
uusi rehabilitatsioonikeskuse juhte.
Ega mu elu suurt palju teiste omadest erine -
käisin noorpõlves samuti nii lasteaias kui koolis.
Kasvasin üles korralikus peres ja kõik oli otsekui hästi,
aga sellest hoolimata hakkasin tarbima alkoholi ja uimasteid.
Siia keskusesse sattudes ma isegi ei teadnud, mis koht see on,
sest mu vanemad tõid mu siia.
Olin valmis minema kuhu iganes, teadmata, et see siin on kristlik keskus.
Siia tulles mõtlesin veel esimesel nädalal,
et kuidas ma küll need 9 kuud siin urkas vastu pean?
Aga ajapikku hakkas Jumal muutma mind.
Siin käis erinevaid pastoreid ja kõnelejaid
ja ma parandasin meelt oma patust ning eksimustest.
Siiralt ja südamest ning nemad aitasid mind selles.
Ise poleks ehk suutnud.
Nüüdseks aga tundub, et nii vähe aega on veel jäänud olla siin
ja mul pole veel Piibelgi läbi loetud. Tahan selle kindlasti läbi lugeda.
Ühtlasi tahan õppida Jumalat paremini tundma,
sest armastan Teda ja tean, mis Ta minu heaks teinud on.
Peale sõjaväge ei saanud kooli sisse,
mistõttu läksin raha teenima. Aga ma ei teinud seda ausal moel.
Ellu tulid uimastid, röövides poole mu elust.
Tarbisin 10 aastat heroiini, millel olid väga tõsised tagajärjed.
Mu vanemad püüdsid mind igati aidata, mistõttu käisin mööda arste ja haiglaid.
Mind püüti päästa seltskonnast ja olukorrast, kus olin, kuid asjata.
Ema oli juba lootust kaotamas,
kui korraga nägi tänavaposti küljes kuulutust abi kohta narkomaanidele.
Ta helistas kohe sinna keskusesse, kuid minu veenmiseks läks veel 2 a.
Lõppeks aga polnud mul enam pääsu ja ma olin sunnitud siia tulema.
Mu elu muutus trastiliselt. Sain pealaest jalatallani muudetud.
Eelkõige füüsilise tervise poolest, aga Jumal on andnud ka muidu jõudu.
Ennekõike olen aga õppinud nägema elu nii nagu ta on.
Kui enne vaatasin elu otsekui läbi roosade prillide,
siis nüüd olen õppinud hindama nii elu kui inimesi enda ümber.
Seda ei anna isegi kirjeldada, mis juhtub siis, kui Jumal tuleb su ellu.
Elu Jeesuse Kristusega on kõik.
See ületab kõik maised naudingud.
Ühedki narkootikumid ei suuda pakkuda sulle seda, mida pakub Jeesus.
Armu keskus, Narva
Neid lastekodusid, kus käime, on mitmeid,
kuid seekord käisime Armu keskuses,
kus igapäevaselt toidetakse, pestakse ja õpetatakse u 150 last.
Lastel on ka kunstiõpetuse tunnid
ja nad on ütlemata rõõmsad, kui saavad kuulda Jumala Sõna.
Nendega koos paludes on näha, et nad võtavad palvet tõsiselt
ja nad teavad, et tulevikus on neilgi uus elu, mis tugineb vaid Kristusele.
Narva Armu keskus on tõesti heades kätes.
Kui meie algne mõte oli tuua Eestisse 1000 autokoormatäit asju,
siis nüüdseks oleme toonud juba 1200 koormat nende 20 a jooksul.
Olles ise 77 a, mõtlen aegajalt ikka, et kauaks veel seda jõudu jagub?
Aga kuna Jumal ise on andnud selle töö teha,
siis Ta on ka üleloomulikul moel kinkinud hea tervise, et seda teha.
Tõlge: Anne-Ly Raukas